  Анжелика Тихонова корреспондент Удмуртиысь кун филармониын учкисьёслы пукон интыос ӧжытгес кылёзы - 630 интые 560. Со тылпу кысӥсьёслэн куронъёсынызы но залэз тупатъян ужъёсын герӟаськемын. Со сярысь журналистъёсты филармонилэн кивалтӥсез Алексей Фомин вераз. Нырысь ик, ми нырысетӥ чур чотын сценамес бадӟыматӥськом. Берпуметӥ чурын пукись учкисьёс но матэгес мед луозы шуыса, кӧня ке чукин лэсьтӥськом. Балкон но чукин луоз Алексей Фомин, Удмуртиысь кун филармонилэн кивалтӥсезАлексей Фоминлэн кылъёсызъя, филармониын пуконъёсты вошъяны кутскизы ни, вужъёссэ Кузебай Герд нимо йӧскалык музее но «Лудорвай» музее басьто.  Ватсалом, Удмуртиысь лулчеберетъя министр Владимир Соловьёв азьвылгес вераз вал, пуконъёсты вить яке куать ужъюртъёсысь воштозы шуыса: филармониын, Мунё театрын, «Парафраз» театрын, Калык творчествоя юртын, Сарапулысь театрын, «Молодой человек» театрын. Тодэ вайытом, пӧсьтолэзе филармония Ижкарысь Киров нимо паркысь фан-зонаын «Музыка летом 2019» фестиваль ортчытоз.  Тегъёс: Лулчеберет Ижкар Удмуртия Филармония лэсьтськон  